Sagunt entrega els guardons que reconeixen els mèrits esportius de 2022 en la XXI Gala de l'Esport
23 de febrer 2023

![](/media/pdmpq41d/c15_gala.jpg?width=850&height=566.9886363636364)

Un any més, la Casa de la Cultura va acollir ahir la XXI Gala de l'Esport, en esta cita, organitzada pel departament d'Activitat Física, Salut i Esports de l'Ajuntament de Sagunt, es van entregar els guardons que reconeixen els mèrits esportius associats a la nostra ciutat de l'any 2022.

Enguany el jurat, format per la comissió organitzadora de la Gala de l'Esport, ha decidit premiar, com a millor esportista masculí José María García López, campió del món de culturisme natural; com a millor esportista femenina Naylla Adell Tello, campiona del món sub 20 de Gi Grappling i sub campiona del món de Grappling; i com a millor entitat esportiva de l'any, el Club Deportivo ISD Huracán Puerto Sagunto, pels seus èxits per equips en categories autonòmiques i nacionals.

![](/media/puznsj1q/c12_gala.jpg?width=370&height=247&mode=max)![](/media/rmbff4ko/c13_gala.jpg?width=371&height=247&mode=max)

Quant a les mencions especials, el guardó al foment esportiu va ser per al Club Diverse Scooter Team, pel foment de l'esport en la modalitat d'_scooter_. El guardó a l'esportista amb diversitat funcional va ser per a Santino Pérez Mercado, pel seu afany de superació malgrat la seua curta edat, i per la seua important progressió en la modalitat d'_scooter_. El premi al foment de la visibilitat de l'esport femení va ser per a Luz Antonino, pels seus èxits en l'esport de trial i per desmitificar els _rols_ esportius de gènere. En la categoria d'esportista novell, va ser guardonat Isaac Espinosa Vilata, campió d'Espanya de taekwondo categoria cadet. D'altra banda, el guardó al mèrit esportiu més destacat de la comarca va ser per a Álex Acámer, nadador de Quart de les Valls amb importants resultats d’àmbit nacional. Finalment, el premi al reconeixement a la trajectòria esportiva va ser per a Amador Jodar, per tota una vida dedicada al ciclisme.

![](/media/neod0bjk/c5_gala.jpg?width=378&height=252&mode=max)![](/media/0tzpclqc/c6_gala.jpg?width=377&height=251&mode=max)

![](/media/jskjihjs/c7_gala.jpg?width=380&height=253&mode=max)![](/media/4zogpuxt/c8_gala.jpg?width=381&height=254&mode=max)

![](/media/t2nnzfod/c9_gala.jpg?width=378&height=251&mode=max)![](/media/onyawko4/c10_gala.jpg?width=380&height=253&mode=max)

![](/media/azehi5po/c11_gala.jpg?width=377&height=252&mode=max)![](/media/mapfeabg/img_1656.jpg?width=384&height=256&mode=max)

Així mateix, també es van entregar reconeixements a les entitats esportives que celebren el seu 25, 50, 75 o 100 aniversari pel desenvolupament de la seua labor com a club, com són el Centre Excursionista del Camp de Morvedre, pel seu 25 aniversari; el Club MTB Morvedre, pel seu 25 aniversari; i el Club Atlético Saguntino, pel seu 100 aniversari.

![](/media/ix3mzti2/c4_gala.jpg?width=377&height=252&mode=max)![](/media/2zpj1kyk/c3_gala.jpg?width=382&height=254&mode=max)

![](/media/uyig02dy/c2_gala.jpg?width=850&height=566.9886363636364)

![](/media/4gil2wwg/c1gala.jpg?width=365&height=243&mode=max)El regidor d'Activitat Física, Salut i Esports, Javier Timón, ha expressat que «**juntament amb tot al departament, ens sentim compromesos amb la promoció de l'esport, foment d'hàbits de vida saludable, el desenvolupament de programes que afavorisquen la igualtat i la inclusió, i el suport als clubs, esportistes i organitzacions d'esdeveniments esportius. Continuem treballant d'una manera constant en la millora de les instal·lacions per a oferir un entorn i un servici de la millor qualitat possible**».

![](/media/dsrfpwie/c14_gala.jpg?width=365&height=243&mode=max)D'altra banda, l'alcalde de Sagunt, Darío Moreno, ha destacat que «**en dies com hui podem fer més visible el nostre esport, perquè som referents. No sols a la Comunitat Valenciana, sinó també a nivell nacional i internacional. Tenim el privilegi de ser una gran ciutat esportiva amb un ampli ventall de disciplines, clubs centenaris i esportistes olímpiques**». A més, s'ha referit a les i els guardonats i guardonades per a incidir que «**la preparació, la constància i el treball que realitzeu cada dia és la clau de l'èxit, i hui s'ha vist recompensada amb estos guardons**».

La Comissió organitzadora de la Gala de l'Esport està composta per integrants del Consell Assessor de l’Esport, i per a esta edició els seus membres són: el regidor d'Activitat Física, Salut i Esports, Javier Timón; Paco Torrent, nomenat per Compromís; Juan Carlos Moreno, nomenat per Vox; Cristóbal Pecino, nomenat per Ciutadans; Pedro Quevedo, nomenat per Iniciativa Porteña; César Fuster, nomenat per Esquerra Unida; Mariola Plazas, nomenada pel PSOE; i Javi Teruel, nomenat pel PP.

*   [](http://www.facebook.com/sharer.php?u=https://aytosagunto.es/va/actualitat/sagunt-entrega-els-guardons-que-reconeixen-els-merits-esportius-de-2022-en-la-xxi-gala-de-l-esport/ "Facebook")
*   [](http://twitter.com/share?url=https://aytosagunto.es/va/actualitat/sagunt-entrega-els-guardons-que-reconeixen-els-merits-esportius-de-2022-en-la-xxi-gala-de-l-esport/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-entrega-els-guardons-que-reconeixen-els-merits-esportius-de-2022-en-la-xxi-gala-de-l-esport/ "Linked In")
*   [](mailto:?body=https://aytosagunto.es/va/actualitat/sagunt-entrega-els-guardons-que-reconeixen-els-merits-esportius-de-2022-en-la-xxi-gala-de-l-esport/)